Prosjektbeskrivelse

REGION TRØNDELAG

# Bakgrunn:

Nord-Trøndelag og Sør-Trøndelag fylker har besluttet å slå seg sammen fra 1.1.2018. Dette vil få betydning for Norsk kulturskoleråd på flere områder; politisk, økonomisk og administrativt. Denne prosessen er en framskutt prosess i forhold til de andre regionene som skal slås sammen som resultat av kommune- og regionreformen fra 1.1.2020.

Det er derfor viktig at det som nå iverksettes i Trøndelag i 2018 og fram mot 2020 i størst mulig grad vil ha gyldighet også i 2020. Det er krevende å få til siden det er en del ukjente faktorer inne i bildet. Dette kan løses med midlertidige løsninger for Trøndelags del fram mot 2020 med de fordeler og ulemper dette medfører.

# Dagens situasjon

Politisk

Hvert fylke/region har hvert sitt styre. Hvert fylke er representert på Landsstyre med en representant fra hvert fylke. Landstinget har en representasjon med 5 delegater fra hvert fylke. Jf. Vedtektene kapittel 3.

Økonomisk

Driftstilskudd til fylkesavdelinger/ regioner regnes ut fra følgende faktorer:

• GSI-elever 5,00%

• GSI-Årstimer 25,00%

• Kommune-antall 30,00%

• Kommuner – areal 40,00%

For 2017 utgjør dette for Nord-Trøndelag kr 132.397,- og for Sør-Trøndelag kr 149.810,-.

Samlet kr: 282.207,-.

Administrativt

Hvert fylke har rådgiver i 40% stilling, samlet 80% stilling per i dag. Nord-Trøndelag er inne i en felles stilling med KS i forbindelse med kulturprosjektet «Oppspill» som avsluttes 1.8.18.

### Andre «ytre forhold»

Kommune- og regionreformen 1.1.2020: Den nye inndelingen i regioner kan få betydning for Norsk kulturskoleråd om vi ønsker å tilpasse vår organisasjon til den nye regioninndelingen. Alternativet er å ikke ta hensyn til dette.

Omstillingsutvalget: Det foregår samtidig nå et arbeid i et omstillingsutvalg i Norsk kulturskoleråd med mandatet: «Omstillingsutvalget skal se til at Norsk kulturskoleråds kompetanse stemmer overens med gjeldende styringsdokumenters krav og forventninger. Dette skal gjøres gjennom en kompetansekartlegging og drøfting med tillitsvalgte». Utvalget skal ha sitt arbeid ferdig til 27.4.2018 slik at dette kan iverksettes fra høsten 2018. KSBedrift har anbefalt å se på fusjonen i Trøndelag sammen med de endringer som skjer i organisasjonen for øvrig som en og samme sak siden dette sammenfaller i tid og sak.

Oppfølging av Røe-utvalget og Landsstyrets vedtak sak 2017.08A: I saksframlegget går det fram en mulighet for å oppdimensjonere de regionale stillingsressursene med 200%.

Videre saksgang: Saken var oppe til diskusjon i sentralstyrets møte i oktober -17 hvor styret gjorde vedtak relatert (noen kommentarer) til saken som må tas med i den videre behandlingen fram mot Landsstyret i juni 2018 og fram mot Landstinget 2020.

Sak 2017.42 Region Trøndelag 1.1.2018 - Kommune- og regionreformen

Vedtak:

1. Styret ber om at regioninndelingen i Norsk kulturskoleråd er i tråd med regioninndelingen i Kommune- og regionreformen. Viken og Oslo utgjør én region i vår organisering. Alle ti regioner etablerer egne styrer.
2. Styret ber administrasjonen vurdere de regionale teamenes inndeling i organisasjonen som følge av reformen.

# Fram til 2020

For Norsk kulturskoleråd kan omstillingsutvalget og de resultater som vil framkomme i det arbeidet utgjøre noen endringer som vi må ta med på veien mot 2020.

Norsk kulturskoleråds vedtekter står ved lag inntil Landstinget 2020 evt. har vedtatt vedtektsendringer. I vedlagte milepælplan er de forsøkt å legge opp til en prosess fram mot Landstinget 2020. Dette er egentlig to parallelle prosesser; en i Trøndelag og en som gjelder hele landet.

Politisk

AU oppnevnes 31.10.17 og arbeider fram mot 6.4.18

Formell sammenslåing av fylkene legges fram for årsmøtene i mars 2019.

AU forutsetter at representasjon videreføres fram til Landsting 2020.

AU tilråder at de respektive fylkesstyrene består fram til mars 2019 som en overgangsperiode før den nye felles regionen får ett felles styre*.*

Det avholdes felles styremøter ved behov i overgangsfasen. Rådgivere koordinerer dette. Digitale møter benyttes der dette er hensiktsmessig.

Rådgivere legger fram forslag til felles virksomhetsplan for 2018 til felles styremøte (før fylkesstyremøter i uke 7).

Medlemmene informeres om prosess med orientering fra styrelederne sendt til postmottak (ber om at denne distribueres til politiske organ og administrativt ledernivå. Kulturskoleledere settes i kopi). Bjørn avklarer mulighet for orientering på KS-samling.

Økonomisk

AU arbeider med fylkesavdelingenes økonomi og sluttfører dette arbeidet 6.4.18

Fylkesstyrene opprettholder separat økonomi fram til formell sammenslåing. Etter formell sammenslåing har fylkeslaget én økonomi.

Fylkeslagene tar sikte på å gå inn i formell sammenslåing med omtrentlig harmonisert nivå på oppsparte midler. Sør-Trøndelag avklarer realistisk nivå på oppsparte midler og melder dette før (før fylkesstyremøter i uke 7).

Det er utfordrende at Nord- og Sør-Trøndelag har ulik praksis mht. styrehonorar, og det tas sikte på å følge den nasjonale standarden som vedtas på Landsstyremøtet i juni 2018.

Administrativt

Trøndelag og hele landet: Omstillingsutvalget arbeider fram mot 28.4.2018 og iverksetter fra 1.8.2018. AU i Region Trøndelag forutsetter at det blir én 100 % rådgiverressurs i Trøndelag.

Kontorsted er avhengig av innhold/arbeidsoppgaver i stillingen og hvilke kvalifikasjoner det er ønskelig at regional rådgiver skal ha. Dette må direktør løfte inn i omstillingsutvalget. Dette vil diskuteres videre i AU, som da ikke kan konkludere på dette punktet før etter omstillingsutvalgets innstilling er vedtatt. AU vil dermed ikke kunne avslutte sitt arbeid 6.4.18, men fortsetter arbeidet fram til ny regional rådgiver er tilsatt (1.1.2019). Dette medfører behov for midlertidig løsning(er) i 2018.

Det er ønskelig at rådgiver skal ha kvalifikasjoner både innenfor kulturskoleutvikling og politisk arbeid. Det må videre gjennomføres en kartlegging for å identifisere hvilke ønsker fylkene har for rådgiverens arbeidsoppgaver/fokus og hvilke kvalifikasjoner som understøtter disse. Virksomhetsplanen vil legge premissene for dette arbeidet.

# Framdriftsplan

|  |  |  |
| --- | --- | --- |
| **Dato/Tid/Sted** | **Hva** | **Arbeidsprosess** |
| 13.12.17 kl. 10-12 | Møte 1. AU  | Gjennomgå førstutkast av prosjektplan, gi innspill til denne |
| Uke 7 | Styremøter i fylkeslagene | AU-forslag til prosjektplan gjennomgås, innspill til felles styremøte, virkomhetsplan |
| 1. eller 2. mars | Felles fylkesstyremøte (Lagt i tilknytning til felles ledersamling) | Gjennomgang av fylkesstyrenes innspill. Drøfting og tilbakemelding til AU |
|  | AU-møte(r)  | Arbeide videre med innspill fra felles styremøte |
| 3. april kl. 13-15 | Felles fylkesstyremøte | Prosjektplan vedtas |
| 6.4.18 | Utredning overleveres sentraladm. fra fylkeslagene |  |